Afg‘onistonda avtobus ishtirokidagi YTH oqibatida 15 kishi halok bo‘ldi

8-sentabr kuni Afg‘onistonning Qandahor viloyatida avtobus va yuk mashinasi to‘qnashdi, deb xabar beradi “RIA Novosti”.

Ushbu yo‘l-transport hodisasi oqibatida 15 kishi halok bo‘ldi, 25 kishi jarohatlandi.
Viloyat gubernatorinig rasmiy vakili Aziz Ahmad Azizning ma’lum qilishicha, avariya Jari tumanida tonggi soat 6:00 atrofida sodir bo‘ldi. Uning so‘zlariga ko‘ra, halok bo‘lganlar orasida ayollar va bolalar ham bor. Jabrlanganlarning ayrimlari og‘ir ahvolda ekanligi aytilmoqda.
Afg‘onistonda yo‘llarning yomon holati, transport vositalarini boshqarishdagi xatoliklar, tezlikni me’yoridan oshirish oqibatida tez-tez YTHlar sodir bo‘ladi.